यशवंत सागर

यशवंत सागर गंभीर नदी पर एक बांध जलाशय है, जो मध्य प्रदेश के इंदौर जिले में इंदौर-देपालपुर रोड पर हातोद गांव के पास इंदौर से लगभग 26 किलोमीटर पश्चिम में स्थित है। यहां से इंदौर शहर को पानी की आपूर्ति की जाती है। यह लगभग 2,650 हेक्टेयर में फैला हुआ है। इसके निर्माण की नींव 1930 में होलकर शासक तुकोजीराव होलकर ने रखी थी।
यह मध्य भारत में संकटग्रस्त सारस के गढ़ों में से एक है। यह मध्य प्रदेश के 19 महत्वपूर्ण पक्षी क्षेत्रों में से एक है। इसके अलावा यह इंदौर क्षेत्र के दो महत्वपूर्ण पक्षी क्षेत्रों में से एक है और साथ ही मालवा में सबसे महत्वपूर्ण पक्षी स्थलों में से एक है। 13 अगस्त, 2022 को केंद्रीय वन, पर्यावरण और जलवायु परिवर्तन मंत्रालय द्वारा पाँच राज्यों के 11 जल-स्थलों को रामसर स्थल का दर्जा दिया गया, जिसमें यशवंत सागर भी शामिल है।

 इन्हें भी देखें 
 सिरपुर झील
 महत्वपूर्ण पक्षी क्षेत्र
 सारस क्रेन

सन्दर्भ

श्रेणी:भारत में रामसर स्थल
श्रेणी:मध्य प्रदेश में बाँध
श्रेणी:विकिडेटा पर उपलब्ध निर्देशांक